मेडिकल कॉलेज का नामकरण डॉ. नागेंद्रसिंह के नाम पर हो
पढ़ो और देश समाज के लिए जिम्मेदार नागरिक बनो
मुख्यअतिथि ने सभी छात्र-छात्राओं को पढ़कर आगे बढ़ने का आशीर्वाद देते हुए कहा कि देश समाज के लिए जिम्मेदार और जागरूक नागरिक नहीं बनोगे तो पढ़ाई किसी काम नहीं आएगी। घर और बाहर साफ सफाई रखें। ग्लोबल वार्मिंग के कारण पर्यावरण में बदलाव रहा है, इसलिए पर्यावरण के प्रति जागरूक होना पड़ेगा।
वागड क्षत्रिय महासभा के समारोह में प्रतिभाओं को सम्मानित करते समाजबंधु।
डूंगरपुर। वागड़ क्षत्रिय महासभा के सम्मान समारोह में मौजूद समाजजन।
भास्कर संवाददाता|डूंगरपुर
वागड़क्षत्रिय महासभा के रविवार को हुए वार्षिक अधिवेशन और प्रतिभावान सम्मान समारोह में राजकीय मेडिकल कॉलेज का नामकरण अंतरराष्ट्रीय न्यायालय के मुख्य न्यायाधीश रहे डॉ. नागेंद्रसिंह के नाम पर रखने की मांग उठी। इसे लेकर जल्द ही समाज मुख्यमंत्री को ज्ञापन भी सौंपेगा।
समाज ने शहर में अगले साल अप्रैल महीने तक वीर शिरोमणि महाराणा प्रताप की अश्वारूढ़ प्रतिमा लगाने के लिए 30 लाख रुपए की जरूरत बताई। 3 टन वजनी अष्टधातु से तैयार हो रही प्रतिमा का काम पूरा होने वाला है। इसके लिए बजट की कमी है, इसमें समाज के हर व्यक्ति से सहयोग की अपील की गई। समारोह के मुख्य अतिथि कुंवर हर्षवर्धन सिंह, सुधीर कुंवर सिंह, युवरानी प्रियदर्शिनी, गायत्री कुंवर मंचासीन थे। स्वागत समाज के अध्यक्ष गुमानसिंह वालाई ने किया।
समारोह में वर्ष 2013-14 में कक्षा 12वीं और 10वीं बोर्ड में 75 प्रतिशत या इससे अधिक अंक प्राप्त करने वाली प्रतिभाओं को मेडल और प्रशस्ति पत्र देकर सम्मानित किया गया। इसके अलावा समाज के जनप्रतिनिधियों को भी सम्मानित किया गया। सुधीर कुंवर सिंह ने सभी प्रतिभावान छात्रों से अपने नाम के साथ डूंगरपुर का नाम जोड़ने की अपील करते हुए कहा कि वे जहां भी जाएं और पढ़ाई करें, वहां देश, जिले और गांव का नाम रोशन करें, इससे समाज का नाम भी ऊपर होगा। संचालन भूपेंद्रसिंह देवला ने किया। कार्यक्रम में भारतसिंह गुलाबपुरा, दौलतसिंह राठौड़, करण सिंह चौहान, करणीराजसिंह, बलवंतसिंह, रीटा कुंवर, तेजसिंह, भूपेंद्रसिंह चौहान मौजूद थे।
बच्चोंके लिए सीख
>हेलमेटपहनकर बाइक चलाओ : मुख्य अतिथि ने कहा कि आज हर युवा बाइक लेकर दौड़ रहा है, लेकिन बाइक चलाना ही काफी नहीं है, हेलमेट पहनना भी उतना ही जरूरी है। हेलमेट केवल पुलिस को दिखाने के लिए ही नहीं पहनें, इसे सुरक्षा के लिए पहनें।
> मोबाइल रखो, पर जरूरी हो उतनी ही बात करो : आज मोबाइल फैशन बन गया है। हर युवक और युवती के पास मोबाइल है और जरूरत भी है। लेकिन मोबाइल का उतना ही उपयोग करो, जितनी जरूरत है।
>अंग्रेजी और कंप्यूटर : पढ़ाई के साथ ही आज अंग्रेजी बहुत जरूरी है। फर्राटेदार अंग्रेजी आनी चाहिए। नौकरी के लिए बहुत जरूरत है। कंप्यूटर ट्रेनिंग भी लें और बालिकाओं को खूब पढ़ाएं।
bho_Deva mag_Deva hin_Deva hin_Deva awa_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva